Olimpiese Somerspele 2024

Die **Olimpiese Somerspele 2024** (Frans: ''Les Jeux olympiques d'été de 2024''), amptelik bekend as die **Spele van die XXXIIIste Olimpiade**, is tussen 26 Julie en 11 Augustus 2024 in Parys, Frankryk, aangebied. Dit was die 33ste aanbieding van die Somerspele sedert 1896 en die derde keer wat Parys die spele georganiseer het na hulle eerste spele in 1900 en daarna in 1924, presies 100 jaar gelede. Daarmee het Parys naas Londen die tweede stad geword wat driekeer Olimpiese Somerspele aangebied het. Ná die Rugbywêreldbeker 2023 was die Olimpiese Somerspele 2024 die tweede groot sportkompetisie in Frankryk binne een jaar. Tydens die geleentheid het 10&nbsp;500 atlete uit 204 nasies aan 329 items in 32 verskillende sportsoorte deelgeneem.

[duimnael|links|Die [Stade de France in Parys]]
[duimnael|links|400px|Kaart van deelnemende nasies in 2024:

 Gasheerstad [Parys]]
Die opening- en sluitingseremonies het in Parys plaasgevind. Vir die eerste keer in die Olimpiese geskiedenis het die openingsseremonie egter nie in 'n stadion plaasgevind nie, die deelnemende lande se atlete het pleks daarvan op skepe die Seinerivier in Parys bevaar. Soos gebruiklik is die lande in alfabetiese volgorde georden met Griekeland eerste en die gasheer Frankryk laaste, maar aangesien die plaaslike taal Frans is, is dié taal se alfabet gebruik om die volgorde te bepaal. Beide Caitlin Rooskrantz (gimnastiek) en Akani Simbine (atletiek) het die Suid-Afrikaanse vlag gedra.

Die Paralimpiese Somerspele 2024 is tussen 4 en 15 September in Parys gehou.

## Toewysing 
duimnael|upright|Tony Estanguet, hoof van Parys se reëlingskomitee
Parys is op 13 September 2017 in Lima deur die Internasionale Olimpiese Komitee gekies as die gasheer vir die Olimpiese Somerspele in 2024. Die Olimpiese Somerspele 2024 en 2028 is tegelyk toegeken, eersgenoemde aan Parys, Frankryk, en laasgenoemde aan Los Angeles, Verenigde State.

Die stemming het as volg verloop:

## Sporte 
Tydens die Olimpiese Somerspele 2024 was daar in nuwe Olimpiese sportsoorte soos verdere gemengde items meegeding. Onder die nuwe IOK-beleid, wat die gasheer toelaat om nuwe sportsoorte by die Olimpiese program ter aanvulling van die permanente kerngebeurtenisse te voeg, het tydens die Spele breekdans sy Olimpiese debuut gemaak, terwyl skaatsplankry, klimsport en branderplankry tydens die Olimpiese Somerspele 2020 in Tokio hul debuut gemaak het. Vier items is by gewigoptel verwyder. In kanovaart is twee snelitems vervang met twee slalomitems, waarmee die algehele items 16 gebly het. In klimsport is die vorige gekombineerde item opgedeel in twee verspeie dissiplines: spoedklim en rots-en-lood.

32 Olimpiese sporte is tydens die Spele beoefen. Tydens die Spele is 329 medaljes oorhandig.

## Stadions 
[duimnael|[Stade de France in Saint-Denis]]
[duimnael|[Paris La Défense Arena|Parys se La Défense-arena]]
[duimnael|[Champ-de-Mars (Parys)|Champs de Mars]]
[duimnael|[Avenue des Champs-Élysées]]
[duimnael|[Grand Palais]]
[duimnael|[Les Invalides]]
[duimnael|[Stade Roland Garros]]
[duimnael|[Le Golf National]]
[duimnael|[Vélodrome de Saint-Quentin-en-Yvelines]]
[duimnael|[Paleis van Versailles|Château de Versailles]]
[duimnael|[Parc Olympique Lyonnais]]
[duimnael|[Marseille]]
Die meeste van die Olimpiese gebeure is in en om Parys gehuisves, insluitende die voorstede Saint-Denis, Le Bourget, Nanterre, Versailles en Vaires-sur-Marne wat net buite die stad se omgewing is. Die basktelbalgroepfase en die handbaluitklopfase is in Lille beslis, die seilvaartitem in die kusoorde van Marseille, terwyl die branderplankry-wedstryde in Tahiti, Frans-Polinesië, aangebied is. Sokker is in die vyf Franse stede Bordeaux, Lyon, Nantes, Nice en Saint-Étienne aangebied.

### Groter Parys 
### Paryse sentrale gebied 
### Versailles-gebied 
### Afgeleë sportplekke 
## Kalender 
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die aantal medaljeparades wat die dag gehou is.

## Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar, word die aantal atlete per land in hakies aangedui:

### Suid-Afrikaanse deelname 
[duimnael|Halfeindstryd tussen die [Blitsbokke en die All Blacks Sevens]]
Suid-Afrika het in totaal 1 goue, 3 silwer- en 2 bronsmedaljes gewen:
* Tatjana Smith het 'n goue medalje in die 100&nbsp;m-borsslag vir vroue gewen.
* Tatjana Smith het silwer in die 200&nbsp;m-borsslag vir vroue gewen.
* Bayanda Walaza, Shaun Maswanganyi, Bradley Nkoana en Akani Simbine het silwer in die 4 × 100&nbsp;m-afloswedloop vir mans gewen.
* Jo-Ané Van Dyk het silwer in die spiesgooi vir vroue gewen.
* Suid-Afrika se sewesrugbyspan wen brons in die toernooi vir mans nadat hulle Australië in die klein finale geklop het.
* Alan Hatherly het brons in bergfietsry vir mans gewen.

## Aantal medaljes 
400px|duimnael|Kaart van medaljes volgens lande:
 vertoon lande, wat ten minste een goue medalje gewen het.
 vertoon lande, wat ten minste een silwer medalje gewen het.
 vertoon lande, wat ten minste een brons medalje gewen het.
 vertoon lande, wat geen medaljes gewen het nie.
 vertoon lande, wat nie aan die Olimpiese Somerspele 2024 deelgeneem het nie.
Hier is die top tien lande wat medaljes by die Spele verower het:

## Sien ook 
* Olimpiese Somerspele 1900 in Parys
* Olimpiese Winterspele 1924 in Chamonix-Mont-Blanc
* Olimpiese Somerspele 1924 in Parys
* Olimpiese Winterspele 1968 in Grenoble
* Olimpiese Winterspele 1992 in Albertville
* Olimpiese Winterspele 2030 in die Franse Alpe en Nice

## Verwysings 
## Eksterne skakels 
*  Amptelike webwerf van die Olimpiese Somerspele 2024
*  Paris 2024 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.